Diari Oficial de la Generalitat Valenciana


Sumari del DOGV 8020, del 12-04-2017 (2017/3104)

RESOLUCIÓ de 5 de abril de 2017, de la directora general d'Infància i Adolescència, sobre delegació de l'exercici de competències respecte de l'abonament dels components del complement específic per festivitat, nocturnitat i treball a torns.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3104


Data del document
:   05-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 5 de abril de 2017, de la directora general d'Infància i Adolescència, sobre delegació de l'exercici de competències respecte de l'abonament dels components del complement específic per festivitat, nocturnitat i treball a torns. [2017/3104]  
El Decret 99/1995, de 16 de maig, del Govern Valencià, pel qual es reordena el sistema retributiu corresponent al personal al servici de l'administració del Consell de la Generalitat Valenciana i de les entitats autònomes que en depenen, estableix en l'article 6, punt 5, que «L'abonament dels components del complement específic de festivitat, nocturnitat i treball a torns referents a un mes, es liquidarà en la nòmina del mes següent, després de la certificació del director del centre o cap del servici corresponent i l'aprovació pel director general de qui depenguen».  
Vist el volum de centres dependents de l'òrgan directiu Direcció General d'Infància i Adolescència i atés que el sistema de nòmines s'ajusta a terminis molt breus, es considera convenient delegar l'aprovació dels components del complement específic en els serveis perifèrics, a fi que els empleats públics no vegen demorada la percepció dels havers que puguen correspondre'ls.  
  
Per això, i de conformitat amb l'article 9 de la Llei 40/2015, d'1 d'octubre, de règim jurídic del sector públic, i el Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat per Decret 5/2017, de 20 de gener, del Consell (DOGV 7967, 27.01.2017), resolc:  
  
Primer. Facultats delegades  
Delegar l'aprovació dels certificats sobre abonament dels components del complement específic de festivitat, nocturnitat i treball a torns, referits en l'article 6, punt 5, del Decret 99/1995, de 16 de maig, del Govern Valencià, en les direccions territorials de la Vicepresidència i Conselleria d'Igualtat i Polítiques Inclusives.  
  
Segon. Constància expressa de la delegació  
En les resolucions i actes que es firmen a l'empara d'aquesta delegació es farà constar expressament que es dicten en virtut d'aquesta resolució de delegació.  
  
Tercer. Entrada en vigor  
La present resolució de delegació de competències produirà efectes a partir de l'endemà al de la seua publicació en el Diari Oficial de la Generalitat Valenciana.  
  
València, 5 d'abril de 2017.- La directora general d'Infància i Adolescència: Rosa J. Molero Mañes.